20. יחוד - עותק - עותק
קטגוריות: כללי / שיעורי הרב מאיר קאופמן / ענינים כלליים / יחוד

**האסורים ביחוד**

**] אסור לאיש אפילו זקן להתיחד אם אשה שהיא מבת ג' שנים וכן אסור לאשה אפילו זקינה להתיחד אם איש שהוא מגיל תשע שנים שאסורים באיסור ביאה[[1]](#footnote-2) [ולענין מחוסר הכרה צריך שאלת חכם] ודעת רוב הראשונים שאיסור זה הוא מדאוריתא ומדרבנן אסרו גם איסור בפנויה וגויה [ופנויה נדה האיסור הוא מדאוריתא][[2]](#footnote-3) ובפשוטו במקום פיקוח נפש מותר יחוד ואין זה בכלל אביזריהו דעריות**

**ב]כתב המהרי"ל דיסקין בקונטרס אחרון ס"ק ר"ו שביחוד אסור אפילו יחוד של זמן כל שהוא דהיינו שלא עוזר שמחליט להיפרד לפני שיעור ביאה כיון שמצד מצבו יכול להתיחד יותר זמן אמנם אם יודעים מסיבה חיצונית שהיחוד יפסק קודם שיעור סתירה המבואר סוטה ד. לא נתברר דבר זה בפוסקים וצריך בזה הכרעת חכם**

**ג] איסור יחוד הוא גם בקרובות כגון חמותו וכלתו ואחות אשתו ואשת אחיו ואשת אביו אמנם עם אמו וסבתו ובתו ונכדתו מותר להתיחד, יחוד עם אחותו אסור בקביעות, ובאופן ארעי נחלקו בזה הפוסקים והחכמת אדם הכריע להקל אמנם כתב שהמחמיר תבוא עליו ברכה[[3]](#footnote-4) ועם אשתו גם בנידתה לאחר שבעל אין בזה איסור יחוד[[4]](#footnote-5) היתר זה דיחוד אם קרובים זה אפילו בפרוצים דעיקר ההיתר דאין בזה יצה"ר**

**ד] אשה המאמצת ילד אסור להתיחד עם ילדה המאומץ וכן איש המאמץ ילדה אסור להתיחד אם בתו המאומצת וכן אסור לאדם להתיחד אם אמו החורגת וכן אסורה אשה להתיחד עם אביה החורג וכן אסור למשודך להתיחד אם משודכתו[[5]](#footnote-6)**

**ה] איש אחד אסור לו להתיחד עם שתי נשים ודעת רוב הראשונים שגם אם הרבה נשים אסור וכן הכריע השו"ע ודעת רש"י שאם שלש נשים מותר והרמ"א העתיקו אמנם הכרעת האחרונים להחמיר בזה אמנם גם לדעת רש"י בעסקו אם הנשים אסור [[6]](#footnote-7) ובטעם האיסור כתב רש"י קידושין פ"ב. שהנשים מחפות עליו ובגדר עסקו אם הנשים ביאר רש"י שזה אדם שמלאכתו דבר שנשים צריכות לו כגון צורף העושה תכשיטים לנשים או רוכל המוכר תכשיטי נשים וה"ה רופא נשים וכדו' [ולענין מורה לנשים אם נוצר קשר ידידות עמם יעשו שאלת חכם]**

**ו]דעת השו"ע שאסור לשני אנשים להתיחד אם אשה אחת אמנם הרבה אנשים אם הרבה נשים מותר[[7]](#footnote-8) ומהו הרבה דעת הב"ש שלש אנשים אם שלש נשים ודעת הט"ז שגם שני אנשים אם שני נשים ודעת החכמת אדם שג' אנשים אם שתי נשים**

**אמנם דעת הרמ"א שמותר שני אנשים אם אישה אחת[[8]](#footnote-9) ואפילו אם האשה פרוצה[[9]](#footnote-10) ובלילה או בשדה בעינן עוד שומר מצד שמא אחד מהם ירדם או יצא לעשות צרכיו וישארו האחרים ויעברו על איסור יחוד[[10]](#footnote-11) אמנם בפרוצים לכו"ע אסור שני אנשים אם אשה אחת[[11]](#footnote-12) ומי שאינו שומר תורה ומצוות ודאי נחשב פרוץ ודעת פוסקי זמנינו שמי שמסתכל בטלוזיה ואניטרנט שאינו חסום או אייפון וכדו' חשיב פרוץ [[12]](#footnote-13)**

**ז] מותר להתיחד עם שתי יבמות או עם אשה וחמותה או אשה ובת בעלה או אשה ובת חמותה מפני שנשים אלו שונאות זו את זו ואינם מחפות אחת על השניה[[13]](#footnote-14)**

**ח] איסור יחוד הוא לאו דוקא בחדר נעול אלא כל שנמצאים במקום המבודד מבני אדם ולא מצוי שיגיע לשם אדם כגון בשדה או ביער או על חוף הים וכדו' חשיב יחוד[[14]](#footnote-15)**

**ט] כשבעלה בעיר[[15]](#footnote-16) אין איסור יחוד[[16]](#footnote-17) ואפילו בפרוצה ודעת רש"י שההיתר כיון שחוששת שיבוא אמנם דעת הרמב"ם שההיתר מחמת אימת בעלה עליה[[17]](#footnote-18) ודעת רוב האחרונים שזה גם כשמתיחדת בהסכמת בעלה[[18]](#footnote-19) וכתב החכמת אדם שביחוד דאוריתא כגון איש אחד ואשה אחת ראוי להחמיר כשיטת רש"י שאסור[[19]](#footnote-20)**

**י] מבואר בגמ' קידושין פ"א. שבלבו גס בה אין את ההיתר של בעלה בעיר ובפשוטו ההגדרה שקימת ידידות ביניהם היוצרת מצב שלבו גס בה [והדבר מצוי בילד מאומץ או באחיין שגדל בקטנותו עם אשת אחיו וכן איש שיש לו משרתת קבועה המשרתת אותו או אשה שיש לה משרת קבוע שמשמש אותה]**

**]אם בעלה בעיר אמנם נמצא במקום רחוק או שלא יודע איפה היא מתיחדת הברכי יוסף בשיורי ברכה סימן כ"ב וכן הביא בספר דבר הלכה מהחזו"א שזה מותר וכן הוא סתימת הפוסקים, אמנם ההפלאה בספרו נתיבות לשבת סימן כ"ב נקט לאיסור[[20]](#footnote-21)**

**]פתח פתוח לרה"ר מבואר בגמ' שאין בזה איסור יחוד ומבואר בפוסקים שיסוד ההיתר במקום שיתכן שיכנסו עוברים ושבים ולכן בשעות הלילה המאוחרות או במקום שאין אדם נכנס ללא רשות אין היתר זה [ויש לעיין לגבי חדר פנימי שאין הדרך להיכנס לשם][[21]](#footnote-22) ונחלקו הפוסקים האם ההיתר קיים גם בלבו גס בה ונקטינן להחמיר בזה [[22]](#footnote-23)**

**]פתח הפתוח לחדר מדרגות חשיב פתח פתוח לרה"ר**

**]נחלקו האחרונים בפתח סגור ולא נעול האם חשיב פתח פתוח לרה"ר ודעת רוב הפוסקים לאסור ועיין הערה[[23]](#footnote-24) אמנם אם הפתח פתוח קחמעה בזה ודאי מותר דמפחדים דמישהו יכנס אפילו שזה לא הדרך**

**]כאשר אשתו עמו[[24]](#footnote-25) אין איסור יחוד[[25]](#footnote-26) מפני שאשתו משמרתו ואפילו בישנה[[26]](#footnote-27) ואפילו בפרוצים[[27]](#footnote-28) אמנם בגוי עם אשתו זה לא מועיל[[28]](#footnote-29) ולענין עסקו עם הנשים עיין הערה[[29]](#footnote-30)**

**]מותר להתיחד עם אשה שיש עמה ילדה קטנה שיודעת טעם ביאה ולא מוסרת עצמה לביאה[[30]](#footnote-31) וביאר רש"י שהכונה שתספר על הביאה בשוק וכתבו הפוסקים שזה גיל שש ושבע[[31]](#footnote-32) והחזו"א הקיל עד גיל עשר ויש לעשות בזה שאלת חכם וכן מותר להתיחד עם יש קטן כנ"ל**

**]כל אשה שאין עמה איסור יחוד כגון בעלה בעיר או קרובה מצילה גם על נשים אחרות שנמצאות יחד[[32]](#footnote-33)**

**]מבואר ברמ"א אבן העזר קמ"ח ס"ב בשם שו"ת הרשב"א שיוצא ונכנס מציל מאיסור יחוד**

**]דירה שיש בה שני חדרים ובאחד איש ובאחד אשה חשיב יחוד דאוריתא ודבר זה מצוי בדירה מחולקת לשתים [חזו"א אבן העזר סימן ל"ד סק"א][[33]](#footnote-34)**

**]מבואר בגמ' ששני חדרים שבאחד יש אנשים ובאחד יש נשים יש בזה יחוד ודעת הרמב"ם שזה רק אם איש פרש לנשים או הפוך ולרש"י אסור מצד שמא יפרוש והחכמת אדם כתב להחמיר כרש"י וכן נראה בחזו"א**

**]מבואר בע"ז כ"ה דבעכו"ם יש איסור יחוד גם מצד אונס ולכן כל שלא יכולה לצעוק שיצילוה אסור אפילו במקום שמצדה אין איסור כגון בעלה בעיר או שיש כאן שומר אחר אסור[[34]](#footnote-35)**

**] במעלית אם אי אפשר לעוצרה מבחוץ והעצירה תלויה במתייחדים ודאי שזה אסור ואם המעלית נעצרת בכל קומה או שאפשר לעוצרה מבחוץ נחלקו בזה הפוסקים אם יש שיעור לייחוד אמנם עיין ברבינו יונה בספר היראה שראוי להתרחק גם מיחוד של פתח פתוח לרה"ר [והכל לפי הענין דאיש אחד אם אשה אחת אינו דרך צניעות ובשאר המקרים צריך לדון כל מקרה לגופו]**

**שאלות שכיחות**

**יש מקומות שמצוי בהם איסור יחוד ויש לעשות שאלת חכם בכל מקרה כגון:**

**א. בית אבות סעודים [כיון שאינם יכולים לצאת מחדרם וממילא אינם מצילים] מצוי שבשעות הלילה שהמבנה סגור על פי החוק והנידון א. מצד יחוד של העובדים עם המטופלים ב. אם נמצא שם אדם עם קרובו ויש שם אחות אחת או כמה נשים שיש בזה איסור גמור[[35]](#footnote-36)**

**ב. במכוני הדמיה [צילום רנטגן סי. טי. וכדו' [במקום שאין חשש פיקו"נ] שמקפידים מאוד שלא יכנס שם אדם בזמן הצילום ויש טכנאי או טכנאית בחדר שמצלם שרק הוא פתוח למקום הצילום וכדו'[[36]](#footnote-37)**

**ג. שמרטף [ביבי סיטר] יש לבדוק שאין איסור יחוד עם הילדים וכפי הדינים לעיל. ואם זה בלילה צריך שומר נוסף**

**ד. בטיולים של בנות מצוי שלעיתים נוסעים בכבישים צדדיים שאין מצוים בהם אנשים [דהינו כלי תחבורה] או בשייט בים רחוק מאוד וכדו' עלולים להיכשל ביחוד וכן יש להיזהר מיחוד עם הנהג או עם האיש ביטחון ובפרט כשהוא פרוץ ובאוטבוס צריך לבדוק שיהיה פתרון לאיסור יחוד בכל אוטובוס בפני עצמו [[37]](#footnote-38)**

**ה. יש להזהר ביחוד עם רופא במקום שאין הדרך שאדם אחר ניכנס באמצע ביקור אפילו המזכירה אמנם אם המזכירה נכנסת ויש אנשים בחדר המתנה חשיב פתח פתוח ובכל מקרה צריך שאלת חכם**

**ו. פקידה שעובדת במשרד אם אדם נוסף ובפרט לפעמים נשארים לאחר זמן העבודה שהמשרד סגור**

**ז. ילד מאומץ יש בו כל דיני יחוד ויש בזה חומר שלבו גס בה**

**ח. אשה שנוסעת במונית במקומות שלא עוברים מכוניות אחרות כגון סמוך למושב נידח וכדו' יש בזה איסור יחוד גמור**

**ט. יש להזהר ביחוד בפגישות ובמאורסים בטיול בגנים חשוכים**

**כיון שמצוי שיש לאנשים עוזרת ואפשר להכשל בזה באיסור יחוד לכן ראינו מקום לפרט האפשריות המותרות כמבואר לעיל [ויש להוסיף שכל זה שלא בזמן שינה אבל בלילה בזמן שינה צריך תמיד עוש שומר נוסף]**

1. **אם אשתו נמצאת עמו**
2. **אם פתח פתוח לרה"ר**
3. **בנוכחות אשה קרובה שאין עמה איסור יחוד שמועיל כשומר כגון בתו או אשה שבעלה בעיר**
4. **בנוכחות עוד אדם ואפילו ילד גדול שאם יראה דבר מוזר הוא יספר**
5. **יוצא ונכנס דהינו אם יש אדם בסביבה שאם הוא בבית אין איסור יחוד, והוא יוצא ונכנס בפועל ויש סבירות גבוהה שהוא יגע כל רגע ויכול להכנס בבית ללא לדפוק כגון שכן וכדו' אמנם בזה כדאי שלאול רב האם זה גדר נכנס ויוצא**
6. **במקום דחק גדול יש שדנו שעוזר מצלמה פעילה שמישהו רואה מה קורה בבית אמנם זה רק אם המצלמה רואה כל המקומות בבית ויש לעשות בזה שאלת חכם**

1. ולענין יחוד קטן בן תשע שנים אם קטנה בת ג' שנים עיין ב"ח סימן כ"ב וכן היש"ש הביא מהסמ"ג שמותר וצ"ע למה אין בזה חינוך [↑](#footnote-ref-2)
2. חכמת אדם כלל קכ"ו ס"א ובתשובות הרשב"א הובא בנשמת אדם מבואר שיחוד דאוריתא זה רק באשה אחת ואיש אחד [↑](#footnote-ref-3)
3. חכ"א כלל קכ"ו סי"ב והמקור להחמיר א. דגם הרא"ש שהקיל כתב שכיון שמבואר בגמ' שתנאים אמרו הזהרו בי משום בתי לכן ראוי להחמיר ב. דהרמב,ם ועד ראשונים לא העתיקו כלל שאין יחוד באחותו ולענין נינה הב"ח התיר ויש שאסרו [↑](#footnote-ref-4)
4. ועיין פרטי הדינים בכלה יור"ד סימן קצ"ב [↑](#footnote-ref-5)
5. פשוט [↑](#footnote-ref-6)
6. חכ"א קכ"ו ס"ד והנה דעת רוב הראשונים לאסור וכן פסק היש"ש ועוד ובפשוטו כן קי"ל לעיקר הדין, אמנם במקום הדחק או אם עוד צירוף יש לעשות שאלת חכם [↑](#footnote-ref-7)
7. ולענין פרוצים האם יש היתר הרבה אנשים אם הרבה נשים נחלקו בזה האחרונים [עיין פתחי תשובה] והחכמת אדם הכריע לאיסור [↑](#footnote-ref-8)
8. ודעת הרמב"ן דמי שעסקו אם הנשים אין ההיתר של שני אנשים אם אשה אחת [↑](#footnote-ref-9)
9. דבר זה מבואר ברכות ג. ובשו"ת שב יעקב תשובה י"ט וכן מסתבר שכיון שההיתר כי אחד בוש מחברו א"כ זה לא משנה אם האשה פרוצה או לא [↑](#footnote-ref-10)
10. וכה"ג שיש שלשה אנשים מותר אפילו כולם ישנים דהאשה מפחדת דאחד מהם יתעורר [↑](#footnote-ref-11)
11. חכ"א כלל קכ"ו ס"ה וכשאחד כשר ואחד פרוץ עיין פתחי תשובה סק"ד ועיין חזו"א יור"ד סימן ס"ו וז"ל ולפ"ז מותר לישראל להתיחד אי איכא עכו"ם בהדי ואפילו את"ל דחד כשר וחד פרוץ אסור מ"מ בנכרי מותר וכו' עכ"ל [↑](#footnote-ref-12)
12. ועיין אגרות חזו"א ח"ב אגרת קנ"ט וז"ל "המתגדלים על דיעות כפרניות ואינם בדרכי הציבור הישראלי הם בכלל מוחזקים בפריצות עריות " [↑](#footnote-ref-13)
13. חכ"א כלל קכ"ו ס"ח [סתימת הפוסקים שזה גם היום שלא מייבמים וכן זה גם כשיש ילדים ובמצב העכשוי לא שייך יבום] [↑](#footnote-ref-14)
14. רמ"א סי"ג [↑](#footnote-ref-15)
15. וצ"ע בעיר גדולה אם הרבה שכונות עד כמה נחשב עיר אחת ושמעתי שהחזו"א הורה להחשיב כל ת"א כאחד ולענין פ"ת ור"ג נקט שזה כשני עירות ? [↑](#footnote-ref-16)
16. ויש לעיין כשהאשה סבורה שבעלה בעיר ואינו כן או הפוך שחושבת שבעלה אינו בעיר והאמת שהוא בעיר ומסתברא שהכל לפי מה שחושבת וצ"ע [↑](#footnote-ref-17)
17. שו"ע סימן כ"ב [↑](#footnote-ref-18)
18. דעת החכמת אדם ס"ו שאם זה בהסכמת בעלה אין זה בכלל ההיתר ויש שהורו להחמיר בזה אמנם הדרישה ובחיד"א וכן סתימת כל הפוסקים להתיר בזה והמנהג להקל בזה [↑](#footnote-ref-19)
19. קכ"ו ס"ו אמנם צ"ע דלכאורא כל בעלה בעיר גם לרש"י שזה אסור זה רק מדרבנן ולכן לא לוקים מכת מרדות א"כ תמיד יש להקל כרוב הראשונים [↑](#footnote-ref-20)
20. ולכאורא אם מדברת עמו בפלאפון ואומר לה שהוא נמצא כרגע במקום רחוק לא שייך ההיתר לכו"ע וצ"ע [↑](#footnote-ref-21)
21. חכ"א כלל קכ"ו ס"ז [↑](#footnote-ref-22)
22. ב"ש סקי"ג ובח"מ סקי"ג נקטו לאסור בשם רבינו ירוחם וכן הכריע בברכי יוסף, והט"ז נקט להקל. [↑](#footnote-ref-23)
23. הבית מאיר ורעק"א בתשובותיו סימן ק' ק"א אוסרים והבנין ציון סימן קל"ח והחזו"א במכתב בספר דבר הלכה סימן ג' הערה ו' התירו ועיין לשון רבינו יונה בספר היראה שנקט נעול אמנם כתב שראוי תמיד להתרחק מהיתר זה. [↑](#footnote-ref-24)
24. עיין פתח הבית פ"ח שהביא משמעיות הפוסקים שלא צריך ממש עמו תוך הבית אלא גם אם נמצאת בחצר וכל רגע יש חשש תיכנס גם חשיב אשתו משמרתו [↑](#footnote-ref-25)
25. חכ"א כלל קכ"ו ס"ב [↑](#footnote-ref-26)
26. מאירי קידושין פ"א: [↑](#footnote-ref-27)
27. ש"ך יור"ד קנ"ג סק"ד ובב"ח וט"ז שם [ודין זה מוכרח מהגמ' קידושין פ"א] [↑](#footnote-ref-28)
28. ובפשוטו ישראל פרוץ מופקר בעניני עריות ואצלו הכל זה אומר מותר הרי הוא כגוי, ודבר זה מצוי בזוג עכו"ם פועלי נקיון גויים וכדו' [↑](#footnote-ref-29)
29. והשו"ע סימן כ"ב ס"ז פסק שגם בעסקו אם נשים מותר וכן סתם החכמת אדם אמנם הט"ז סק"ו הביא ראשונים שאסור וכן פסק ביש"ש ויש ראשונים שאסרו בזה גם שני אנשים ואשה אחת. [↑](#footnote-ref-30)
30. חכ"א קכ"ו ס"ט [↑](#footnote-ref-31)
31. סד"ט סימן קצ"ב כתב גיל שבע ובפשוטו הכל תלוי באורח חייו של הילד דהינו כמה הדבר יראה לו מוזר וכמה יש חשש שהוא עצמו יתפתה [↑](#footnote-ref-32)
32. חכ"א קכ"ו ס"ב ובבינת אדם אות י"ז לענין בעלה בעיר וכן הביא בדבר הלכה סימן ח' אות ד' בשם החזו"א. [↑](#footnote-ref-33)
33. אמנם אם האשה סגרה חדרה עם מפתח ואין האיש יכול לפתוח החזו"א הקיל שאין בזה יחוד אמנם בפשוטו הדבר נסתר מסוגיא דאנשים בפנים ונשים בחוץ וכן מדין יחוד עם קטן שלא מוסר עצמו לביאה. [↑](#footnote-ref-34)
34. טושו"ע יור"ד סימן קנ"ג ובבינת אדם אות ט"ו [↑](#footnote-ref-35)
35. ולכאורא העצה היחידה אם יהיה שם שני שנים שבעלה בעיר ולבעל יהיה מפתח שיוכל לפתוח המקום [↑](#footnote-ref-36)
36. ולכאורא העצה היא או שיתקנו שנשים יעבדו לצורך נשים וגברים לצורך גברים או אם בחדר של הטכנאי יהיה מישהו שיכול להיות שומר ובאשה שבעלה בעיר יש להקל וכן איש אם אשתו מחכה בחדר המתנה בפשוטו חשיב אשתו משמרתו וצ"ע [↑](#footnote-ref-37)
37. ולכאורא העיצה שיהיה קטנה שמועילה בתור שומר ולכאורא צריך בכל אוטבוס דמצוי מאוד שמתרחקים אחד מהשני. [↑](#footnote-ref-38)